הדר ראובן

**הדר ראובן** (נולדה ב-1986) היא אמנית, יוצרת ספרי אמנות ומיצבים ישראלית. תחומי עיסוקה העיקריים כוללים ציור, וידאו, סאונד, רישום ויצירת מיצבים אימרסיביים.

## ביוגרפיה
ראובן נולדה בשנת 1986 בתל אביב.

היא בוגרת התכנית לתואר שני MFA באקדמיית בצלאל, תל אביב, למדה כתיבה יצירתית בבית הספר לאמנות המילה של מקום לשירה בירושלים, בוגרת התכנית ללימודי המשך לאמנות בהמדרשה, בית ברל, וסיימה תואר ראשון במכללת מנשר, תל אביב ובמדעי הרוח והאמנויות מהאוניברסיטה הפתוחה.

## קריירה אמנותית
ראובן פעילה בתחום האמנות החזותית מאז 2011, ומתמחה ביצירת ספרי אמנות ומיצבים אימרסיביים. עבודותיה משלבות ציור, רישום, וידאו, וסאונד. עיקר עיסוקה בהפרעות שקופות, כגון טראומה, הפרעות שינה ורגישות חושית מוגברת, הורות, חוויית התודעה, ההוויה הישראלית-תל אביבית והחל משנת 2023 החיים בצל הסכסוך הישראלי-פלסטיני.

מרכיבים בולטים בעבודותיה הם: כבלי חשמל (בפרט בדרום תל אביב), תנשמות, שפיריות, יערות ואיברי גוף. עבודתה הן בספרים והן במיצבים מאופיינת בעיסוק בנייר וצבע תלת־ממדי, סוגי דפוס שונים, שקיפויות וטקסטורות.

ספרה "אנדרומדה נרדמת", שראה אור בהוצאה עצמית ב-2011, היה הרומן הגרפי מבוסס-תמונות הראשון בעברית. הספר מבוסס על סיפור קצר שכתב שחר גלק יפה, שהיה גם חלק בצמד המוזיקלי של ראובן בהרכב Six Degrees.

ספר הילדים הראשון שהוציאה "חתולים למסירה", בהוצאת מטר, ראה אור גם בקוריאה הדרומית ויצא שם גם כספר מוקלט. ראובן איירה ספרי ילדים נוספים, שאינם פרי עטה, ביניהם "יסודר החדר מיד" של נורית זרחי, שיצא לאור כספר אינטראקטיבי במסגרת סדרת "ארמון הספרים", "גורה נמרה" וסדרת "מונו הוא לא" של גור אילני, ועוד.

בין השנים 2011 ל-2015 ראובן הקימה וניהלה את חנות הקומיקס האינטרנטית "קומיקס ישראלי עצמאי" ואת הקהילה סביבה, ולאחר מכן הצטרפה כחלק מהצוות המייסד להוצאת ברחש, שהוקמה על ידי המשוררים דניאל עוז וערן הדס. בהוצאה, ראובן אחראית על הצד הוויזואלי ועל ספרי האמנות, ועיצבה את לוגו ההוצאה.

ראובן נמנית עם קולקטיב הקומיקס הישראלי "Humdrum", המוציא לאור אנתולוגיות קומיקס אחת לשנה, כיום אף הוא במסגרת הוצאת ברחש.

## תערוכות בהן הציגה
### תערוכות יחידה
* **העיר נושמת** – גלריית הבית הירוק, תל אביב. אוצרת: ד"ר דליה הקר אוריון, 2012
* **גלויה** – מרכז עינב לתרבות, תל אביב. אוצרת: איסי ווינטר אבוקסיס, 2012
* **עור שבלול** – גלריית המשרד, תל אביב. אוצרת: לילך פורת, 2013
* **התנעה** – גלריית בית האמנים תל אביב. אוצרת: לילך פורת, 2014
* **ערש** – גלריית חנות31, תל אביב. אוצרת: אלינה דקל, 2016
* **כל כך הרבה יער** – גלריה מנשר, תל אביב. אוצרת: גילי סיטון, 2022
* **מראַה עין** – גלריית בצלאל לאמנות עכשווית, תל אביב. אוצר: פרופ' דור גז, 2025

### תערוכות זוגיות
* **דמות אל דמות** – עם דורון זוהרי, גלריה נען, נען. אוצרות: חמוטל פרידברג ודורית קופיט, 2013
* **פנוטיפ** – עם שיר יפת, א-לה רמפה, קריית המלאכה, תל אביב, 2016

### תערוכות קבוצתיות נבחרות
* **קומיקס ישראלי עצמאי** – סיפור פשוט, תל אביב. אוצרת: הדר ראובן, 2013
* **Containers** – קולקטיב HumDrum, גלריית משונה, תל אביב, 2014
* **אחרי השקיעה, בשדה** – החווה, תל אביב. אוצרת: מאיה קשביץ, 2015
* **דנקו יאדה** – מוזיאון ינקו דאדא, עין הוד. אוצרת: ורה פילפול, 2015
* **In Furi** – קולקטיב HumDrum, גלריית בנימין, תל אביב, 2016
* **Unchain My Art** – גלריית המדרשה, בית ברל. אוצרת: עינת אמיר, 2016
* **בחירת האוצרת** – גלריית המשרד, תל אביב. אוצרת: רחל סוקמן, 2016
* **לובי** – גלריה הירקון 19, תל אביב. אוצרת: הילה כהן-שניידרמן, 2016
* **לחם ושושנים** – גלריית האמנים (סדנאות האמנים), תל אביב. אוצרים: חגי אולריך, דני בן שמחון ושרון ליאור, 2018
* **Don't Look Back in Anger** – גלריית ארטורה, עמק חפר. אוצרת: יעל פלדמן שביט, 2022

## ספרים שפרסמה
### ספרים פרי עטה
* **אנדרומדה נרדמת** – רומן גרפי, הוצאה עצמית, 2011
* **חתולים למסירה** – ספר ילדים, הוצאת מטר, 2013
* **무료 고양이** (חתולים למסירה) הוצאת Awesome world, דרום קוריאה, 2014.
* **The Sugar Expert** – סיפור חזותי קצר, הוצאה עצמית, 2015
* **The Boys** – סיפור חזותי קצר, הוצאת ברחש, 2016
* **Cold Book** – ספר אמנית, הוצאה עצמית, 2018
* **What Happened in the White Cube** – ספר אמנית, הוצאת ברחש, 2018
* **אחת מלבדה** – רומן גרפי, הוצאת ברחש, 2018
* **מה שאני רואה כשאני רואה שאני רואה** – ספר אמנית/פנזין שירה, הוצאת ברחש, 2022
* **Inhale//Exhale** – ספר אמנית, הוצאה עצמית במסגרת תוכנית שהות-אמן של תא תרבות המחוגה, 2023

### ספרי ילדים באיורה
* **יסודר החדר מיד** - נורית זרחי יצאה בגרסה אינטראקטיבית בהוצאת ארמון הספרים, ישראל, 2012
* **מונו הוא לא ארנב** - גור אילני, הוצאת טל מאי, ישראל, 2013
* **גורה נמרה** - גור אילני, הוצאת מטר, ישראל, 2014
* **מונו הוא לא יצירת אמנות** - גור אילני, הוצאת טל מאי, ישראל, 2017
* **במלחמה אין לילדים מה לעשות** - רונית לוי וייס, הוצאת ספרי עיתון 77, ישראל, 2017
* **מונו והשוד האיטלקי** - גור אילני, הוצאת טל מאי, ישראל, 2019

### אנתולוגיות בהן השתתפה
* **1#** - אנתולוגית קומיקס, הוצאה עצמית, ישראל 2015
* **עדיין אופטימים: אמנים מציירים [[דודו גבע]]**, אנתולוגיית קומיקס וציור, עורכת: מיכל פז קלפ. עורך אמנותי: צחי פרבר. הוצאת כנרת, זמורה, דביר, ישראל, 2015
* **The Graphic Canon of Crime and Mystery, Vol. 1**, אנתולוגית קומיקס, עורך: Russ Kick, הוצאת Seven Stories Press, ניו יורק, 2017
* **Gang -** אנתולוגית קומיקס, הוצאת ברחש, ישראל, 2017
* **שלישי בשלוש ושליש** - אנתולוגיית סיפורי ושירי ילדים כחלק מסדרת ננופואטיקה, הוצאת מקום לשירה, ישראל, 2017
* **Hideout** - אנתולוגית קומיקס, הוצאת ברחש, ישראל, 2018
* **Thinking Wishful** - אנתולוגית קומיקס, הוצאת ברחש, ישראל, 2020
* **Misdeeds** - אנתולוגית קומיקס, עורכים: הילה נועם ועומר הופמן, הוצאת ברחש, ישראל, 2020
* **Misdeeds 2** - אנתולוגית קומיקס, עורכים: הילה נועם ועומר הופמן, ישראל, 2021
* **Stripburger Magazine**, אנתולוגית קומיקס, סלובניה, 2022
* **Unhinged Print #2: Lost playground** - אנתולוגית אמנות, עורך: אדם קרב, Unhinged Print Magazine, ישראל, 2023
* **Irreversible** - אנתולוגית קומיקס, עורכים: הילה נועם ועומר הופמן, הוצאת ברחש, ישראל, 2024
* **Third City** - אנתולוגיית קומיקס, עורך: דור כהן. הוצאת ברחש והאגם הגווע, ישראל, 2025
## פרסים וציונים לשבח
* תמיכת המדרשה בהתקנת פרויקט גמר, 2016
* מפעל הפיס לתרבות ואמנות – מענק להפקת רומן גרפי מקורי "אחת מלבדה"
* SCBWI: זוכת פרס כבוד – תערוכת Portfolio Showcase (2019)
* תא תרבות המחוגה: רזידנסי Zine Machine, תל אביב. מימון לסדנאות והפקת ספרי אמנות, 2022
* פרס מצוינות תערוכות גמר, תוכנית MFA בצלאל, 2025

## חיים אישיים
ראובן מתגוררת בתל אביב. נמצאת בזוגיות עם ד"ר אלון גולדשטיין ולהם ילד אחד.

## קישורים חיצוניים

## הערות שוליים

קטגוריה:אמני וידאו ארט ישראלים
קטגוריה:אמניות וידאו ארט ישראליות
קטגוריה:אמניות מיצב
קטגוריה:בוגרות האוניברסיטה הפתוחה
קטגוריה:בוגרי האוניברסיטה הפתוחה
קטגוריה:ציירות ישראליות
קטגוריה:ציירים ישראלים
קטגוריה:תל אביב-יפו: אישים
קטגוריה:אמני מיצב ישראלים
קטגוריה:ישראלים שנולדו ב-1986
קטגוריה:ישראליות שנולדו ב-1986